The Final Countdown (sang)

«The Final Countdown» er en sang fra 1986 skrevet av Joey Tempest og fremført av den svenske rockegruppen Europe. Singelen ble gitt ut i februar 1986 på albumet med samme navn.

Fanfaren i begynnelsen av sangen ble skrevet av Joey Tempest på en lånt synthesizer, og ble produsert for å brukes som en jingle ved åpningen av diskoteket Galaxy i Berns salonger. Bassist John Levén syntes melodien var god, og oppfordret Tempest til å utvikle en fullverdig sang av den.

Tekstene handler om å forlate jorden i et romskip. Den er inspirert av David Bowies Space Oddity. I september 2022 passerte sangen én milliard avspillinger på YouTube.

Sangen opptrer i videospillene NHL 11, NHL Slapshot, Singstar 80's og Just Dance 4.

Svenske sanger
Sanger fra 1986